CELEX: 32021R0980
Language: da
Date: 2021-06-17 00:00:00
Title: Kommissionens gennemførelsesforordning (EU) 2021/980 af 17. juni 2021 om ændring af gennemførelsesforordning (EU) 2019/661 for så vidt angår oplysningskrav i forbindelse med registrering i det elektroniske kvoteregister for markedsføring af hydrofluorcarboner (EØS-relevant tekst)

18.6.2021   
               
               
                  DA
               
               
                  Den Europæiske Unions Tidende
               
               
                  L 216/133
               
            
         KOMMISSIONENS GENNEMFØRELSESFORORDNING (EU) 2021/980
         af 17. juni 2021
         om ændring af gennemførelsesforordning (EU) 2019/661 for så vidt angår oplysningskrav i forbindelse med registrering i det elektroniske kvoteregister for markedsføring af hydrofluorcarboner
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006 (1), særlig artikel 17, stk. 2, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2019/661 (2) fastsættes kravene til de virksomheder, som har pligt til at registrere sig i det register, der er oprettet i henhold til artikel 17, stk. 1, i forordning (EU) nr. 517/2014.
                  
               
                     (2)
                  
                  
                     I henhold til gennemførelsesforordning (EU) 2019/661 skal virksomheder, der er etableret i Unionen, forelægge deres registrerings- og identifikationsnummer (EORI-nummer) for Kommissionen med henblik på at blive registreret i registret, hvis det er relevant. Virksomheder, der er etableret uden for Unionen, og som har bemyndiget en enerepræsentant som omhandlet i artikel 16, stk. 5, i forordning (EU) nr. 517/2014, skal kun forelægge denne oplysning vedrørende deres enerepræsentant. Enerepræsentanten kan som sådan bemyndiges af mere end én virksomhed, der er etableret uden for Unionen. EORI-nummeret for en sådan enerepræsentant svarer derfor ikke nødvendigvis til én virksomhed, der er etableret uden for Unionen.
                  
               
                     (3)
                  
                  
                     I overensstemmelse med artikel 17, stk. 4, i forordning (EU) nr. 517/2014 er registret tilgængeligt for de nationale kompetente myndigheder, herunder toldmyndighederne, til orientering.
                  
               
                     (4)
                  
                  
                     Når toldmyndighederne håndhæver de begrænsninger og forbud, der er fastsat i forordning (EU) nr. 517/2014, skal de kunne identificere de virksomheder, der markedsfører hydrofluorcarboner i overensstemmelse med forordningen, ved hjælp af deres EORI-numre. Dette kan navnlig også lette toldmyndighedernes kontrol, når de anvender digitale værktøjer. Identifikationen af den pågældende virksomhed kan sikres, hvis virksomhedens EORI-nummer er tilgængeligt i registret. Derfor er det nødvendigt at stille krav om, at de virksomheder, der er etableret uden for Unionen, og som har bemyndiget en enerepræsentant, forelægger deres eget EORI-nummer. Kravet om, at disse virksomheder skal forelægge deres enerepræsentants EORI-nummer, bør fjernes, da det er overflødigt.
                  
               
                     (5)
                  
                  
                     Gennemførelsesforordning (EU) 2019/661 bør derfor ændres.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 24, stk. 1, i forordning (EU) nr. 517/2014 —
                  
               VEDTAGET DENNE FORORDNING:
         
            Artikel 1
            I artikel 3, stk. 2, i gennemførelsesforordning (EU) 2019/661 foretages følgende ændringer:
            
                        1)
                     
                     
                        Litra b) affattes således:
                        
                                    »b)
                                 
                                 
                                    oplysningerne i stk. 1, litra d) og i), idet disse angives for enerepræsentanten og ikke for virksomheden«.
                                 
                              
                  
                        2)
                     
                     
                        Følgende tilføjes som litra g):
                        
                                    »g)
                                 
                                 
                                    virksomhedens EORI-nummer, hvis den har et.«
                                 
                              
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. juni 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 150 af 20.5.2014, s. 195.
         
            (2)  Kommissionens gennemførelsesforordning (EU) 2019/661 af 25. april 2019 om sikring af, at det elektroniske kvoteregister for markedsføring af hydrofluorcarboner fungerer efter hensigten (EUT L 112 af 26.4.2019, s. 11).